運動會

 各位評判老師，各位同學，逐家好！我是第 號，今仔日我欲演講的題目是第一篇圖！運動會。

 佇一場刺激的比賽中，選手攏咧準備欲走標比賽。穿無仝號碼佮無仝色的運動衫的選手，攏跍佇起跑線邊仔專心看頭前，等待比賽開始，裁判徛佇邊仔，共手攑懸咧準備放銃。

 「砰！」一聲，比賽開始，選手攏親像火箭仝款緊衝出起跑線，拚性命向終點走去。比賽到一半時，有的選手已經走甲離足遠矣。

 雄雄發生意外，五號選手無細膩煞跋倒矣，規个人摔落塗跤，雖然手佮跤攏受傷矣，毋過伊猶是牙根咬咧，繼續向前走，觀眾看著攏共伊喝加油。

 最後，這个選手用伊的意志力，拚勢向終點衝去。雖然佇半路跋一倒，但是伊猶是堅持到底完成這場比賽，這就是運動家的精神，值得咱去學習。

 我的演講就講到遮，多謝逐家！